"ব্যাংকক" নামের উৎপত্তি হয়েছে কি ভাবে তা সুস্পষ্ট নয় । "ব্যাং" একটি থাই শব্দ যার অর্থ 'স্রোতের উপর একটি গ্রাম', ধারণা করা হয়, নামটি ব্যাং কো (), থেকে উদ্ভূত হয়েছে। "কো" অর্থ 'দ্বীপ', যা শহরের জলাভূমিরূপ বৈশিষ্ট্য থেকে এসেছে। অন্য মত অনুযায়ী, এটি "ব্যাং মাকোক" ( ), এর সংক্ষিপ্তরূপ , মাকোক বলতে "Elaeocarpus hygrophilus" জাতীয় উদ্ভিদকে বুঝায়। উদ্ভিদটি জলপাই সদৃশ ফল দেয়। এটি ওয়াট অরুণের পূর্ববর্তী নাম দ্বারা সমর্থিত, ওয়াট অরুণ এই অঞ্চলের একটা ঐতিহাসিক মন্দির, যা পূর্বে "ওয়াট মাকোক" নামে পরিচিত ছিল।

আয়ুথাইয়া লোকগাঁথা অনুসারে, সরকারীভাবে শহরটি থনবুড়ি সি মহাসামুত ( , পালি ও সংস্কৃত থেকে আক্ষরিক অর্থে 'মহাসাগর শোভিত সম্পদের শহর') অথবা "থনবুড়ি" নামে পরিচিতি ছিল। "ব্যাংকক" নাম সম্ভবত ছিল প্রচলিত নাম, বিদেশী দর্শনার্থীদের দ্বারা নামটি ব্যাপকভাবে গৃহীত হয়েছিল , যারা নতুন রাজধানীর প্রতিষ্ঠার পরেও এই শহরটিকে উল্লেখ করার জন্য এটি ব্যবহার অব্যাহত রেখেছে।

যখন রাজা প্রথম রামা নদীর পূর্ব তীরে তার নতুন রাজধানী স্থাপন করেছিলেন, শহরটি উত্তরাধিকার সূত্রে আয়ুথাইয়ার আনুষ্ঠানিক নাম অর্জন করেছিল, যার মধ্যে "ক্রুং থেপ থাওড়াওয়াদি সি আয়ুথাইয়া" ( ) এবং "ক্রুং থেপ মহা নাখন সি আয়ুথাইয়া" ( ) সহ আনেকগুলো নাম ছিল। এডমন্ড রবার্টস, ১৮৩৩ সালে মার্কিন যুক্তরাষ্ট্রের দূত হিসাবে শহরটি পরিদর্শনকালে উল্লেখ করেছিলেন যে রাজধানী হওয়ার পর থেকে এই শহরটি "সিয়া-ইয়ূ'থিয়া" নামে পরিচিত ছিল এবং এই নামটিই সেই সময়ের আন্তর্জাতিক চুক্তিতে ব্যবহৃত হয়েছিল। 

বর্তমানে, শহরটি থাই ভাষায় "ক্রুং থেপ মহা নাখন" (กรุงเทพมหานคร) বা শুধু "ক্রুং থেপ" (กรุงเทพฯ) নামে পরিচিত, যা রাজা মংকুটের রাজত্বকালে প্রচলিত নামটির সংক্ষিপ্তরূপে ব্যবহৃত হয়েছিল। 

ক্রুংথেপমহানাখন আমনরতনাকোসিন মাহিনথারায়ুথায়া মহাদিলোকফোপ নোফারাত্রাচাথানিবুড়িরম উদম্রাচানিওয়েত মহাসাথান আমনফিনাওাতানসাথিত সাকাথাত্তিয়ায়িতসানুতাকাম্প্রাসিত।

กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์

পালি এবং সংস্কৃত মূল শব্দের সমন্বয়ে নামটি গঠিত। এর অর্থ নিম্নরূপঃ

দেবদূত নগরী, অমর মহান নগরী, নব রত্নের জাঁকজমকপূর্ণ নগরী, সম্রাট আসন, রাজপ্রাসাদ নগরী, দেবতা অবতারালয়, দেবতা ইন্দ্রের নির্দেশে বিশ্বকর্মা নির্মাণ করেছিল।

"গিনেস ওয়ার্ল্ড রেকর্ডসে" ১৬৮টি অক্ষরের দীর্ঘতম স্থানের নাম হিসাবে নামটি গৃহীত হয়েছে। থাই স্কুলের বাচ্চাদের পুরো নামটি শেখানো হয়, যদিও কতিপয় ছেলে-মেয়েই এর অর্থ ব্যাখ্যা করতে পারে কারণ অনেকগুলো শব্দই প্রত্নতাত্ত্বিক এবং অল্প সংখ্যক লোকই এর ব্যখ্যা করতে পারে। থাই রক ব্যান্ড আসানী – ওয়াসানের ১৯৬৮ সালে "ক্রুং থেপ মহা নাখন" গানটিতে শহরের পুরো নাম ব্যবহার করার কারণে কিছু থাই শহরটির পুরো নাম স্মরণ করতে পারে।

শহরটি এখন সরকারীভাবে পুরো আনুষ্ঠানিক নামের একটি সংক্ষিপ্ত রূপে পরিচিত, "ক্রুং থেপমহা নাখন", যা পরবর্তীতে "ক্রুং থেপ" থেকে আরও সংক্ষিপ্ত হয়ে গেছে। ব্যাংকক হল সরকারীভাবে শহরের ইংরেজি নাম।

নামকরণ
বিমানবন্দর
ভগিনী শহর
শিক্ষা